**SUSITARIMAS DĖL SUTARTIES ĮKAINIŲ PERSKAIČIAVIMO**

SUSITARIMAS

DĖL 2023-11-15 VIEŠOJO PIRKIMO SUTARTIES NR. VPS-50 „Parodų rūmų, Vokiečių g. 2, Vilniuje, kapitalinio remonto ir tvarkybos darbai

(UŽSAKYMAS NR. 2)“

PAKEITIMO

2023-12-27 Nr. VPS-78

 **UAB „HSC Baltic“ (toliau - Rangovas)**, atstovaujama generalinio direktoriaus Rimvydo Beržonskio, veikiančio pagal bendrovės įstatus, ir

 **BĮ Šiuolaikinio meno centras** (toliau - Užsakovas), atstovaujama direktoriaus Kęstučio Kuizino, veikiančio pagal įstatus,

 toliau kartu šiame susitarime Rangovas ir Užsakovas vadinami „Šalimi“, o kiekvienas atskirai - „Šalimi“,

 ATSIŽVELGDAMOS Į TAI, KAD:

 A. Rangovas 2022-08-17 pateikė pasiūlymą Užsakovo vykdytame pirkime Nr. 614725 „Parodų rūmų, Vokiečių g. 2, Vilniuje, kapitalinio remonto ir tvarkybos darbai (preliminarioji sutartis)“ ir pasiūlymas buvo pripažintas pirkimo laimėtoju. Šalys 2022-09-29 sudarė preliminariąją sutartį Nr. VPS-34 ir šios preliminariosios sutarties pagrindu 2023-11-15 sudarė viešojo pirkimo pagrindinę sutartį Nr. VPS-50 „Parodų rūmų, Vokiečių g. 2, Vilniuje, kapitalinio remonto ir tvarkybos darbai (užsakymas Nr. 2)“ (toliau – Sutartis). Sutartis visa apimtimi įsigaliojo 2023-11-30, t. y. nuo sekančios dienos, kai Rangovas pateikė Sutarties įvykdymo užtikrinimą (Atlikimo laidavimo draudimo raštas Nr. AT 102913).

 B. Rangovas 2023-12-07 raštu Nr. SR-2023-309 „Dėl Sutarties kainos peržiūros (pagrindinė Nr.2)“ pateikė prašymą Užsakovui peržiūrėti Sutarties kainą (kopija pridedama), t. y. perskaičiuoti Sutartinius įkainius, sudarant susitarimą dėl Sutarties pakeitimo, kaip tai numatyta Sutarties bendrųjų sąlygų 15.5.6 punkte.

 C. Sutarties 15.5.6 punkte nurodyta, kad Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant Sutarties kainos (įkainių) detalizacijos žiniaraštyje nurodytus įkainius), perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama pagal 13.2.4 punktą), perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.

 D. Sutarties įkainiai turi būti perskaičiuojami remiantis Sutarties 15.5.3.1 punktu, kadangi pagal Sutartį vykdomi pastato remonto darbai. Sutarties 15.5.3.1 punkte nurodyta, kad Rangovui mokėtinos sumos už statybos darbus gali būti perskaičiuojamos, jeigu Lietuvos Respublikos statistikos departamento (www.stat.gov.lt) kas mėnesį skelbiamo pastatų remonto sąnaudų elementų kainų indekso reikšmė pakinta daugiau kaip 0,05 per bet kurį Darbų vykdymo laikotarpį – tuo atveju, kai pagal Sutartį vykdomi pastato remonto darbai.

 E. Rangovas prašyme dėl kainos perskaičiavimo nurodo, kad nagrinėjamu atveju Lietuvos Respublikos statistikos departamento (www.stat.gov.lt) kas mėnesį skelbiamo pastatų remonto sąnaudų elementų kainų indekso reikšmė laikotarpio pradžioje (2022 m. rugpjūčio mėn.) buvo – 147,1455, o laikotarpio pabaigoje (2023 m. spalio mėn.) buvo - 161,4569. Reikšmė pakito daugiau nei numatoma Sutarties 15.5.3.1 punkte, todėl turi būti atliekamas Sutarties kainos (įkainių) perskaičiavimas.

 F. Užsakovas pateiktam Rangovo prašymui pritaria, todėl sudaromas šis susitarimas.

 ŠALYS SUSITARIA:

 1. SUTARTIES SĄLYGŲ PAKEITIMAS

1.1. Šalys susitaria perskaičiuoti (indeksuoti) Sutarties kainą Rangovo prašymu pagal Sutarties 15.5.5 punktą. Kaina perskaičiuojama (indeksuojama) pagal formulę:

K = IPb / IPr = 161,4569 / 147,1455 = 1,09726019484.

Kur:

K – Indekso pokyčio koeficientas;

IPr – Indekso reikšmė laikotarpio pradžioje 147,1455 (2022 m. rugpjūčio mėn., t. y. pasiūlymo pateikimo mėnuo);

IPb – Indekso reikšmė laikotarpio pabaigoje 161,4569 (2023 m. spalio mėn., t. y. ne vėliau nei paskutiniojo Atliktų darbų akto pagal Sutartį sudarymo diena).

1.2. Vadovaujantis Sutarties 15.5.6 punktu, sudarant šį susitarimą turi būti perskaičiuojami fiksuoti įkainiai (įskaitant Sutarties kainos (įkainių) detalizacijos žiniaraštyje nurodytus įkainius), todėl prie šio susitarimo pridedamas perskaičiuotų įkainių detalizacijos žiniaraštis.

1.3. Vadovaujantis Sutarties 15.5.6 punktu, sudarant šį susitarimą turi būti perskaičiuota Pradinės sutarties vertė. Iki šio susitarimo sudarymo pradinės sutarties vertė 266 611,80 Eur be PVM. Perskaičiuota pradinės sutarties vertė 274 527,40 Eur be PVM (t. y. 266 611,80 Eur be PVM + pabrangimo suma dėl indeksavimo 7 915,60 Eur be PVM).

1.4. Vadovaujantis Sutarties 15.5.6 punktu, sudarant šį susitarimą turi būti perskaičiuota Sutarties įvykdymo užtikrinimo sumą, perskaičiuota Statybos darbų ir Rangovo civilinės atsakomybės privalomojo draudimo suma. Šios sumos turi būti padauginamos iš Indekso pokyčio koeficiento:

1.4.1. Sutarties įvykdymo užtikrinimo suma iki šio susitarimo sudarymo 13 330,59 Eur, perskaičiuota užtikrinimo suma 274 527,40 x 5 proc. = 13 726,37 Eur.

1.4.2. Statybos darbų ir Rangovo civilinės atsakomybės privalomojo draudimo suma iki šio susitarimo sudarymo 266 611,80 Eur, perskaičiuota Statybos darbų ir Rangovo civilinės atsakomybės privalomojo draudimo suma 274 527,40 Eur.

1.5. Kitos Sutarties nuostatos, nenurodytos šio susitarimo dėl Sutarties pakeitimo 1.1 – 1.4 punktuose lieka nepakeistos.

 2. KITOS NUOSTATOS

 ​2.1. Susitarimas įsigalioja, kai jį pasirašo abi Sutarties Šalys.

​ 2.2. Susitarimas laikomas neatskiriama Sutarties dalimi.

​ 2.3. Susitarime naudojamų sąvokų reikšmės atitinka Sutartyje pateiktus sąvokų apibrėžimus.

​ 2.4. Susitarimas pasirašomas Šalių atstovų elektroniniais parašais.

3. SUSITARIMO PRIEDAS

 3.1. Rangovo prašymo kopija.

3.2. Perskaičiuotų įkainių detalizacijos žiniaraštis.

 ŠALIŲ JURIDINIAI ADRESAI, REKVIZITAI IR PARAŠAI

**RANGOVAS** **UŽSAKOVAS**

**UAB „HSC Baltic“** **BĮ „Šiuolaikinio meno centras“**

Gabijos g. 32, 06155 Vilnius Vokiečių g. 2, 01130 Vilnius

Juridinio asmens kodas 300130281 Juridinio asmens kodas 291424950

PVM mokėtojo kodas LT100001802611    PVM mokėtojo kodas LT914249515

Banko sąsk. Nr. LT07 7044 0600 0772 9902 Banko sąsk. Nr. LT114010051003260562

Bankas SEB Bankas Bankas Luminor Bank

Tel. (8 5) 65033527   Tel. (8 5) 262 98 91‬

El. p. info@hsc.lt    El. p. info@cac.lt

Gen. direktorius Direktorius

Rimvydas Beržonskis Kęstutis Kuizinas